K O R R A L D U S         

Haapsalu							            08. august 2012 nr 473

Ehituslubade väljaandmine 
Uus-Sadama tn 8 ehitiste püstitamiseks

Läbi vaadanud Haapsalu Linnavalitsusele 03.08.2012.a. esitatud kirjalikud taotlused nr 3218 ja 3219 Haapsalu linnas Uus-Sadama tn 8 kinnistule (katastritunnus 18301:002:0071) üksikelamu (ehitisregistri kood 120659101) ja abihoone (ehitisregistri kood 120659109) püstitamiseks ehituslubade saamiseks ning juhindudes ehitusseaduse §-dest 22-27, Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusload Haapsalu linnas Uus-Sadama tn 8 kinnistule (katastritunnus 18301:002:0071) üksikelamu (ehitisregistri kood 120659101) ja abihoone (ehitisregistri kood 120659109) püstitamiseks. 
2.	Üksikelamu (ehitisregistri kood 120659101) ehitusloale lisada märkus:
a.	Maasoojuspumba kollektori välja ehitamiseks esitada Haapsalu Linnavalitsusele eelnevalt sellekohane ehitusloa taotlus koos nõutud lisadega ehitusloa saamiseks.
3.	Korraldus teha teatavaks ehitusloa taotleja (OÜ Sabakonn) esindajale korralduse koopia ja ehituslubade üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldusosakonnale (Marju Kohtring).
4.	Korraldus avalikustada väljapanekuga linnavalitsuse kantseleis.
5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
6.	Korraldus jõustub teatavakstegemisest. 

Andreas Rahuvarm								
Aselinnapea linnapea ülesannetes				Erko Kalev
				Linnasekretär